62020CO0255_INF
Domstolens kendelse (Syvende Afdeling) af 9. november 2021 –Agenzia delle dogane e dei monopoli – Ufficio delle dogane di Gaeta
(Sag C-255/20) (
1
)
»Præjudiciel forelæggelse – artikel 99 i Domstolens procesreglement – skatter og afgifter – harmonisering af lovgivningerne – punktafgifter – direktiv 92/12/EØF – artikel 3, stk. 2 – direktiv 2008/118/EF – artikel 1, stk. 2 – yderligere indirekte afgifter på punktafgiftspligtige varer – regional afgift på salg af benzin til motorkøretøjer – særlige formål – foreligger ikke«
Fiskale bestemmelser – harmonisering af lovgivningerne – punktafgifter – direktiv 2008/118 – punktafgiftspligtige varer – national lovgivning, der indfører en regional afgift på salg af benzin til motorkøretøjer – afgift, der udelukkende har til formål at bidrage til de regionale myndigheders budget – intet særligt formål – ulovlighed
(Rådets direktiv 2008/118, art. 1, stk. 2)
(jf. præmis 28, 32-37 og 40 samt konkl.)
Konklusion
Artikel 1, stk. 2, i Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF skal fortolkes således, at bestemmelsen er til hinder for en national lovgivning, der indfører en regional afgift på salg af benzin til motorkøretøjer, eftersom provenuet af denne afgift, som udelukkende er bestemt til på generel vis at bidrage til regionale myndigheders budget, ikke kan anses for at forfølge et »særligt formål« som omhandlet i denne bestemmelse.
(
1
) – EUT C 279 af 24.8.2020.